**ΕΝΟΤΗΤΑ 33 Ρωσική επανάσταση**

**\_ Η κρίση του τσαρικού καθεστώτος**

◉ Τέλη 19ου – αρχές 20ού αι. το 85% του πληθυσμού ήταν αγρότες.

◉ Μεγάλα κτήματα: γαιοκτήμονες, μικροκαλλιεργητές: ζούσαν σε άσχημες συνθήκες. Συχνές εξεγέρσεις με αίτημα τον αναδασμό της γης.

◉ Μερικές περιοχές είχαν γνωρίσει αξιόλογη βιομηχανική ανάπτυξη.

◉ Οι εργάτες ζούσαν το ίδιο άθλια με τους αγρότες.

◉ Η κοινωνική ένταση κλιμακώθηκε μετά την ήττα της Ρωσίας στον ρωσοϊαπωνικό πόλεμο (1904-1905).

◉ 1905: Ο τσάρος ***Νικόλαος Β***΄ θεσπίζει νομοθετικό σώμα (συνταγματική μοναρχία).

◉ 1905-1906: Η Επανάσταση στη Μόσχα καταπνίγεται στο αίμα.

◉ Η επιστράτευση Ρώσων (Α΄ Παγκόσμιος πόλεμος) παρέλυσε την οικονομία.

◉ Τα τσαρικά στρατεύματα αντιμετώπιζαν και την ήττα στα στρατόπεδα μαχών.

**\_ Η Αστική Επανάσταση του Φεβρουαρίου του 1917**

◉ Η Επανάσταση επιβλήθηκε του τσάρου.

◉ Τη διακυβέρνηση του κράτους ασκούσαν μετριοπαθείς φιλελεύθεροι αστοί.

◉ Οργανώθηκαν τα *σοβιέτ*: συμβούλια εργατών και στρατιωτών σε διάφορες πόλεις.

◉ Μάρτιος 1917: Ο τσάρος παραιτείται.

◉ Η προσωρινή κυβέρνηση: **α)** αναγνώρισε κάποια ατομικά δικαιώματα, **β)** νομιμοποίησε τα σοβιέτ, **γ)** προετοίμασε τη σύγκληση συνέλευσης για την κατάρτιση Συντάγματος˙ αρνήθηκε εν τούτοις: **α)** να αποσύρει τα στρατεύματα της Ρωσίας από τον πόλεμο, **β)** να προχωρήσει σε αναδασμό της γης.

**\_ Η Σοσιαλιστική Οκτωβριανή Επανάσταση του 1917**

◉ Μάιος 1917: Οι Ρώσοι Κομμουνιστές (Μπολσεβίκοι) κατόρθωσαν να πάρουν την πλειοψηφία στα σοβιέτ.

◉ 25-26 Οκτωβρίου 1917: οργανώνεται νέα Επανάσταση (*Οκτωβριανή Επανάσταση*), η οποία παίρνει την εξουσία από τους μετριοπαθείς.

◉ Αιτήματα των Κομμουνιστών (***Β. Ίλιτς Ουλιάνοφ*** ή ***Λένιν***): **α)** κατάργηση της φιλελεύθερης προσωρινής κυβέρνησης, **β)** όλη η εξουσία να περάσει στα σοβιέτ, **γ)** η γη να μοιραστεί στους αγρότες, **δ)** η Ρωσία να αποσυρθεί αμέσως από τον πόλεμο.

◉ Πράξεις της νέας κυβέρνησης: **α)** αφαίρεσε από τους ιδιοκτήτες τους κι έθεσε υπό τον έλεγχό της όλες τις μεγάλες οικονομικές μονάδες, **β)** ανέθεσε τη διοίκηση των εργοστασίων στα σοβιέτ των εργατών και των μεγάλων αγροκτημάτων στα σοβιέτ των αγροτών, **γ)** αναγνώρισε το δικαίωμα της αυτοδιάθεσης στις διάφορες εθνότητες της χώρας, **δ)** απέσυρε τη χώρα (Συνθήκη Μπρεστ-Λιτόφσκ, 3 Μαρτίου 1918) από τον πόλεμο (αφενός γιατί δεν είχαν δυνάμεις και αφετέρου διότι τον θεωρούσαν ιμπεριαλιστικό), παραχωρώντας όμως πολλά εδάφη στη Γερμανία.

**\_ Ο εμφύλιος πόλεμος και η ξένη επέμβαση**

◉ Λίγο αργότερα ξέσπασε εμφύλιος πόλεμος ανάμεσα στους τσαρικούς και τους Μπολσεβίκους.

◉ Η Αντάντ έστειλε στρατό στο πλευρό του τσάρου, μαζί και η Ελλάδα (εκστρατεία στην Ουκρανία)

◉ Τελικά, οι Μπολσεβίκοι επικράτησαν.

**Η επίδραση της Οκτωβριανής Επανάστασης στην Ευρώπη**

◉ Ενίσχυσε την κινητικότητα στις γραμμές των λαϊκών τάξεων σε πολλές χώρες της Ευρώπης

◉ 1919: Στη Μόσχα ιδρύεται η *Γ΄ Διεθνής* ή *Κομμουνιστική Διεθνής* ή *Κομιτέρν*

◉ 1918-1919: Στη Γερμανία οργανώθηκε επανάσταση (Οκτώβριος 1918) από τους *σπαρτακιστές* αλλά τελικά ηττήθηκαν

◉ 1919: Επανάσταση ξέσπασε και στην Ουγγαρία, επικράτησε σοβιετικό καθεστώς για λίγο, αλλά τελικά ανατράπηκε

◉ Στις χώρες της Αντάντ εκδηλώθηκαν απεργίες και άρχισαν να ιδρύονται τα κομμουνιστικά κόμματα. Ένα από αυτά ήταν και το Σ.Ε.Κ.Ε. (1918), το επονομαζόμενο σήμερα Κ.Κ.Ε.